2000D0572 — DA — 12.02.2015 — 005.001

Dette dokument er et dokumentationsredskab, og institutionerne påtager sig intet ansvar herfor

►B ►M1 KOMMISSIONENS BESLUTNING af 8. september 2000 om dyre- og folkesundhedsmæssige betingelser og udstedelse af sundheds- og hygiejnecertifikat ved import af tilberedt kød til EF fra tredjelande ◄ (meddelt under nummer K(2000) 2533) (EØS-relevant tekst) (2000/572/EF) (EFT L 240, 23.9.2000, p.19)

Ændret ved:









▼B

►M1 KOMMISSIONENS BESLUTNING

af 8. september 2000

om dyre- og folkesundhedsmæssige betingelser og udstedelse af sundheds- og hygiejnecertifikat ved import af tilberedt kød til EF fra tredjelande ◄

(meddelt under nummer K(2000) 2533)

(EØS-relevant tekst)

(2000/572/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 94/65/EF af 14. december 1994 om krav til fremstilling og afsætning af hakket kød og tilberedt kød ( 1 ), særlig artikel 13, og ud fra følgende betragtninger: (1) De specifikke betingelser i forbindelse med kravene i direktiv 94/65/EF for indførsel til EF af hakket kød og tilberedt kød bør fastsættes i en certifikatmodel, som både omfatter de folkesundheds- og dyresundhedsmæssige betingelser. Disse betingelser bør mindst være lige så strenge som dem, der er fastsat i direktivets artikel 3 og 5. (2) I Kommissionens beslutning 97/29/EF ( 2 ) er der fastsat sundhedsbetingelser og bestemmelser om udstedelse af hygiejnecertifikat ved indførsel fra tredjelande af hakket kød og tilberedt kød. (3) De dyresundhedsmæssige betingelser er endnu ikke fastsat. (4) Der bør fastlægges en ny certifikatmodel, hvori både de dyresundheds- og folkesundhedsmæssige betingelser for indførsel af hakket kød og tilberedt kød fastsættes. (5) Beslutning 97/29/EF bør ophæves. (6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — ud fra følgende betragtninger: VEDTAGET FØLGENDE BESLUTNING:







▼M1

Artikel 1

Ved denne beslutning fastsættes dyre- og folkesundhedsmæssige betingelser og bestemmelser om udstedelse af sundheds- og hygiejnecertifikat ved import af tilberedt kød.

▼M1 —————

▼M3

Artikel 3

Import af tilberedt kød må kun finde sted på følgende betingelser:

1) Det er fremstillet i overensstemmelse med de relevante krav i Europa-Parlamentets og Rådets forordning (EF) nr. 178/2002 ( 3 ), (EF) nr. 852/2004 ( 4 ), (EF) nr. 853/2004 ( 5 ) og (EF) nr. 999/2001 ( 6 ) som specificeret i det i artikel 4, stk. 2, i denne beslutning omhandlede sundhedscertifikat.

2) Det kommer fra en virksomhed/virksomheder, der anvender et program baseret på principperne om risikoanalyse og kritiske kontrolpunkter (HACCP) i overensstemmelse med forordning (EF) nr. 852/2004.

3) Det er blevet frosset til en indre temperatur på – 18 °C eller derunder på fremstillingsvirksomheden eller fremstillingsvirksomhederne.

▼B

Artikel 4

▼M1 —————

▼B

2. Hver enkelt sending tilberedt kød skal være ledsaget af et nummereret sundheds- og hygiejnecertifikat i originaleksemplar, som er udfyldt, underskrevet og dateret, består af et enkelt ark og svarer til modellen i bilag II.

3. Certifikatet skal udfærdiges på mindst et af de officielle sprog i den medlemsstat, hvor indførsel til EF finder sted.

▼M2

Artikel 4a

Medlemsstaterne sikrer, at sendinger af tilberedt kød til konsum, der føres ind på Fællesskabets område, som er bestemt til et tredjeland enten ved øjeblikkelig transit eller efter oplagring i henhold til artikel 12, stk. 4, eller artikel 13 i direktiv 97/78/EF, og som ikke er bestemt til import til EF, opfylder følgende krav:

a) De skal komme fra et tredjeland eller et område i et tredjeland, som er opført i bilag II, del 1, til beslutning 79/542/EØF med hensyn til import af fersk kød af den pågældende art, i bilag I til ►M3 Kommissionens beslutning 2006/696/EF ( 7 ) ◄ med hensyn til import af fersk fjerkrækød eller i bilag I til beslutning 2000/585/EF med hensyn til import af kaninkød og vildtkød.

b) De skal overholde de særlige dyresundhedsbetingelser, som er angivet i dyresundhedserklæringen i en af de tilsvarende certifikatmodeller i bilag II, del 2, til beslutning 79/542/EØF med hensyn til import af fersk kød af den pågældende art, i bilag I, del 1, til ►M3 beslutning 2006/696/EF ◄ med hensyn til import af fersk fjerkrækød eller i bilag III til beslutning 2000/585/EF med hensyn til import af kaninkød og vildtkød.

c) De skal være ledsaget af et dyresundhedscertifikat, der er i overensstemmelse med modellen i bilag III, og som er undertegnet af en embedsdyrlæge, der hører under de kompetente veterinærmyndigheder i det pågældende tredjeland.

d) Embedsdyrlægen på ankomstgrænsekontrolstedet attesterer i det fælles veterinærdokument til brug ved import, at de kan godkendes til transit eller oplagring (alt efter hvad der er relevant).

Artikel 4b

1. Uanset artikel 4a tillader medlemsstaterne transit ad landevej eller jernbane gennem Fællesskabet mellem udpegede EF-grænsekontrolsteder anført i bilaget til beslutning 2001/881/EF af sendinger, der kommer fra og er bestemt til Rusland enten direkte eller via et andet tredjeland, forudsat at følgende betingelser overholdes:

a) Sendingen plomberes med en plombering med løbenummer på det grænsekontrolsted, hvor varerne føres ind i Fællesskabet, af den kompetente myndigheds veterinærtjeneste.

b) De dokumenter, der ledsager sendingen, jf. artikel 7 i direktiv 97/78/EF, stemples på hver side med »KUN TIL TRANSIT TIL RUSLAND VIA EF« af den kompetente myndigheds embedsdyrlæge på grænsekontrolstedet.

c) De proceduremæssige krav, der er fastsat i artikel 11 i direktiv 97/78/EF, skal være overholdt.

d) Embedsdyrlægen på ankomstgrænsekontrolstedet attesterer i det fælles veterinærdokument til brug ved import, at sendingen kan godkendes til transit.

2. Det er ikke tilladt at aflæsse eller oplagre sådanne sendinger på EF’s område, jf. artikel 12, stk. 4, eller artikel 13 i direktiv 97/78/EF.

3. Den kompetente myndighed skal foretage regelmæssig audit for at sikre, at antallet af sendinger og mængden af produkter, der føres ud af EF’s område, stemmer overens med det antal og de mængder, der føres ind.

▼B

Artikel 5

Denne beslutning anvendes fra den 1. oktober 2000.

▼M1 —————

▼B

Artikel 7

Denne beslutning er rettet til medlemsstaterne.

▼M1 —————

▼M3









BILAG II

Standarddyre- og folkesundhedscertifikat for tilberedt kød, der skal sendes til Fællesskabet fra tredjelande

►(3) M4

►(3) M4

►(3) M5









BILAG III

(TRANSIT OG/ELLER OPLAGRING)

►(1) M5